Page:Letters, sentences and maxims.djvu/80

 Take care not to deserve the name of Colas, which I shall certainly give you, if you do not learn well. [No date.]

''Philippus Chesterfield parvulo suo Philippo Stanhope'', S. P. D.

Pergrata mihi fuit epistola tua, quam nuper accepi, eleganter enim scripta erat, et polliceris te summam operam daturum, ut veras laudes meritò adipisci possis. Sed ut planè dicam; valde suspicor te, in ea scribenda, optimum et eruditissimum adjutorem habuisse; quo duce et auspice, nec elegantia, nec doctrina, nec quicquid prorsus est dignum sapiente bonoque, unquam tibi deesse poterit. Illum ergo ut quam diligenter colas, te etiam atque etiam rogo; et quo magis eum omni officio, amore, et obsequio persequeris, eo magis te me studiosum, et observantem existimabo. ]